***ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС ДОБАРА, РАДОВА ИЛИ УСЛУГА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА, МЕСТО ИЗВРШЕЊА ИЛИ ИСПОРУКЕ ДОБАРА, ЕВЕНТУАЛНЕ ДОДАТНЕ УСЛУГЕ И СЛ.***

ТЕХНИЧКА спецификација УСЛУГЕ

Јавна набавка је део реализације пројекта са раздела 8 Покрајински секретаријат за здравство, Програм 1802 Превентивна здравствена заштита, Пројекат 4017 "Пилот пројекат раног откривања рака плућа на територији АП Војводине", који има за циљ превенцију рака плућа, спровођењем превентивних прегледа циљне популације (грађана старости од 50-70 годинa, пушаче и бивше пушаче) у циљу смањења морбидитета и морталитета од рака плућа превентивним прегледима. Предвиђена је едукација становништва о превенцији рака плућа и значаја скринига.

Према планираним активностима на реализацији Пројекта, циљ је да се превентивним прегледима обухвате грађани са територије следећих општина на подручју три округа АП Војводине (Јужно-бачки, Западно-бачки и Северно-бачки)

|  |  |  |  |  |
| --- | --- | --- | --- | --- |
| Ред.бр. | НАЗИВ | ОПИС УСЛУГЕ-ПОСЕБНЕ КАРАКТЕРИСТИКЕ КОЈЕ УСЛУГА МОРА ДА ИСПУЊАВА | ЈЕДИНИЦА МЕРЕ | КОЛИЧИНА |
|  | ПРОДУКЦИЈА ПРОМОТИВНЕ РЕКЛАМЕ | Осмишљавање визуелног решења и израда видео рекламе за пројекат Пилот пројекат раног откривања рака плућа на територији АП Војводине. Потребно је да материјал буде подобан за емитовање на ТВ мониторима у домовима здравља и афирмативно узимајући у обзир и поштујући специфичности Пројекта, а који пре емитовања извршилац доставља наручиоцу у одговарајућем софтверу, електронским путем на службени е маил лица задуженог за праћење извршења уговора, ради давања одобрења-сагласности.  Тражени формат: потребно је да материјал буде урађен у оквирима професионалних стандарда неопходних за емитовање у високој резолуцији (HD 1920x1080 25Р, 16/9) са професионалном опремом за продукцију и монтажу.  Извршење услуге до 10 дана од дана закључења уговора. | комплет | 1 |
|  | ОСМИШЉАВАЊЕ И ВОЂЕЊЕ КАМПАЊЕ РАНОГ ОТКРИВАЊА РАКА ПЛУЋА НА ДРУШТВЕНИМ МРЕЖАМА | Креирање плана кампање и плана промоције, као и вођење профила на друштвеним мрежама током трајања пројекта.  Креирање садржаја и визуала за минимум 3 објаве недељно. Комуникација са пратиоцима.  Пре објављивања извршилац је у обавези да предлог планова кампања достави наручиоцу, електронским путем на службени е маил лица задуженог за праћење извршења уговора, ради давања одобрења-сагласности.  Извршење услуге почиње након потписивања уговора па све до дана трајања уговора (01.12.2022. година) | комплет | 1 |
|  | ПРАЋЕЊЕ ПРОЈЕКТА НА ДРУШТВЕНИМ МРЕЖАМА | Евидентирање и документовање објављених текстова, видео и аудио материјала, као и коментара корисника друштвених мрежа о реализацији Пројекта на друштвеним мрежама и осталим онлајн (on line) изворима. Услуга се састоји у праћењу Пројекта кроз уношење минимум 8 (осам) кључних речи које се тичу пројекта, а које ће дефинисати наручилац.  Подношење коначног извештаја праћења на друштвеним мрежама и онлајн медијима најраније 10 дана пре истека уговора, а најкасније дан пред истек уговора.  Извршење услуге почиње 15 дана након потписивања уговора па све до дана трајања уговора (01.12.2022. година) | комплет | 1 |
|  | ПРЕС КЛИПИНГ ЗА ПРОЈЕКАТ | Евидентирање и документовање објављених текстова, видео и аудио материјала о реализацији Пројекта у штампаним и електронским медијима, као и на веб порталима.  Услуга се састоји у клипингу Пројекта у штампаним и електронским медијима, као и на веб порталима кроз уношење минимум 8 (осам) кључних речи које се тичу пројекта, а које ће дефинисати наручилац.  Извршење услуге почиње 15 дана након потписивања уговора па све до дана трајања уговора (01.12.2022. година). | комплет | 1 |

Понуђачи су дужни да у понуђену цену урачунају све зависне трошкове који терете предметну јавну набавку.

Понуђач је у обавези да уз понуду достави предлог визуала, слогана, предлоге графичких решења за видео рекламу која је садржана у овом тендеру.

Напомена: Овај предлог није обавезујући за Наручиоца као коначан.

**Kвалитет, количина и опис добара, радова или услуга:**

Услуга мора да се врши у складу са прописима, добрим обичајима, понуђач у извршавању мора да поступа са пажњом доброг привредника, да на сваки начин штити интересе Наручиоца, као и да избегава свако поступање којим би проузроковао штету.

Извршилац услуге мора да поседује довољне кадровске, пословне и техничке капацитете за извршење предметне услуге.

Извршилац услуге је у обавези да поштује важећа етичка правила и норме, да услугу која је предмет јавне набавке врши у свему према важећим нормативима и стандардима који важе за ову врсту посла, правилима струке, добрим пословним обичајима, са пажњом доброг привредника, да на сваки начин штити интересе наручиоца, као и да избегава свако поступање којим би проузроковао штету, а у супротном, сагласан је да наручиоцу надокнади сву претрпљену штету која услед тога настане.

Понуђач је дужан да у понуђену цену урачуна све зависне трошкове који терете предметну јавну набавку.

**Начин спровођења контроле и обезбеђивања гаранције квалитета**

Лице које ће бити задужено испред наручиоца за праћење и контролу извршења услуге по уговору, конктакт са представницима понуђача-извршиоца услуге, пријем и потписивање односно потврђивање извештаја са подацима о спецификацији извршене услуге, давање одобрења-сагласности на садржаје као и друге сродне послове, биће саветник на пословима радног места односа с јавношћу у Покрајинском секретаријату за здравство.

**Рок испоруке:**

Рокови за извршење појединачних послова који су део реализације услуге, одређени су у делу техничке спецификације из конкурсне документације.

Извршилац услуге је у обавези да извршава своје обавезе сукцесивно, строго се придржавајући динамике коју је Наручилац одредио у техничкој спецификацији конкурсне документације. Крајњи рок за извршење свих услуга које су обухваћене техничком спецификацијом јесте закључно до 01.12.2021. године.

**Место испоруке**

Место испоруке услуге уговорне стране дефинишу на следећи начин:

извршење услуге (тачке 1, 2, 3 и 4) обавиће се, на начин описан у техничкој спецификацији или на адреси седишта Наручиоца, Булевар Михајла Пупина 16, други спрат, где се врши и испорука одговарајућих садржаја/решења/материјала.